stanford-oval/wikipedia huggingface dataset:
Yleisurheilu kesäolympialaisissa 1896 – miesten seiväshyppy

| Yleisurheilu kesäolympialaisissa 1896 > Ratajuoksut |
| --- | --- | --- |
| 100 m |   | Miehet |
| 400 m |  | Miehet |
| 800 m |  | Miehet |
| 1500 m |  | Miehet |
| 110 m aidat |  | Miehet |
Muut juoksut
| Maraton |  | Miehet |
Kenttälajit
| Pituushyppy |  | Miehet |
| Kolmiloikka |  | Miehet |
| Korkeushyppy |  | Miehet |
| Seiväshyppy |  | Miehet |
| Kuulantyöntö |  | Miehet |
| Kiekonheitto |  | Miehet |
Miesten seiväshyppy kesäolympialaisissa 1896 käytiin 10. huhtikuuta. Kilpailuun osallistui viisi urheilijaa, joista kaksi oli Yhdysvalloista ja kolme Kreikasta. Yhdysvaltalaiset olivat omaa luokkaansa, sillä he aloittivat kisansa vasta silloin kun kreikkalaiset olivat jo pudonneet. Lopulta heikompikin amerikkalainen hyppäsi 60 senttiä parhaita kreikkalaisia korkeammalta.
Tulokset

| Sija | Nimi | Maa | Tulos |
| --- | --- | --- | --- |
| 1 | William Hoyt |  USA | 3,30 m |
| 2 | Albert Tyler |  USA | 3,20 m |
| 3 | Evangelos Damaskos |  Kreikka | 2,60 m |
| 3 | Ioannis Theodoropoulos |  Kreikka | 2,60 m |
| 5 | Vasilios Xydas |  Kreikka | 2,40 m |
Miesten seiväshyppy olympialaisissa
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1896 | 1900 | 1904 | 1906 | 1908 | 1912 | 1920 | 1924 | 1928 | 1932 |
| 1936 | 1948 | 1952 | 1956 | 1960 | 1964 | 1968 | 1972 | 1976 | 1980 |
| 1984 | 1988 | 1992 | 1996 | 2000 | 2004 | 2008 | 2012 | 2016 | 2020 |
Yingkoun taistelu

Yingkoun taistelu (jap. 牛莊作戦, Gyuso sakusen) oli ensimmäisen Kiinan-Japanin sodan maataistelu. Se käytiin 4. maaliskuuta 1895 Mantšuriassa Yingkoun satamakaupungin edustalla keisarillisen Japanin ja Kiinan keisarikunnan joukkojen välillä.
Taustaa

Japanin 1. armeijan 3. divisioonan valloitettua 13. joulukuuta 1894 linnoitetun Haichengin kaupungin Qing-dynastian joukot tekivät joulukuussa ja tammikuussa 1895 neljä yritystä kaupungin takaisin valtaamiseksi. Nämä olivat samalla kiinalaisten ainoat varsinaiset hyökkäyssotatoimet sodan aikana. Alueen sotatoimia vaikeutti syvälumi sekä raastavan kylmä talvi.
Japanin 2. armeija aloitti 10. tammikuuta 1894 kolmelta taholta hyökkäyksen linnoitettua Gaipingin kaupunkia vastaan, minkä asukkaat jäädyttivät vallit vaikeuttaakseen japanilaisten etenemistä. Siitä huolimatta kaupunki kukistui nopeasti, mikä vaikeutti Qing-dynastian joukkojen puolustusta ja mahdollisti japanilaisjoukkojen etenemisen joko pohjoiseen Mukdeniin tai itään Pekingiin.
Taistelu

Viimeisen Haichengin valtaamiseksi tehdyn yrityksen jälkeen Qing-dynastian joukot täydensivät Niuzchangin satamakaupungin puolustusta lähes 20 000 miehellä mukaan lukien suurella joukolla ratsuväkeä. Saman suuruinen joukko siirrettiin täydennykseksi pohjoisessa olevaan Liaoyangiin ja 1. helmikuuta varakuningas Liu Kunyi saapui ottaakseen joukot komentoonsa.
Liu aloitti 16. helmikuuta Haichengia vastaan 16 000 miehellä hyökkäyksen, joka lyötiin takaisin. Saatuaan tiedon Weihaiwein kukistumisesta Qing-dynastian hyökkäys pysähtyi. Monet kiinalaissotilaat karkasivat tiedon saatuaan.
Kenraali Nozu Michitsuran komentamat japanilaisjoutot aloittivat 28. helmikuuta vastahyökkäyksen Liaoyangiin ja Niuzhuangiin. Tykistö keskityksen jälkeen jalkaväki eteni laajalla rintamalla. Qing-dynastian joukot vetäytyivät epäjärjestyksessä kaakkoon kohti Jinzhouta tehden ainoastaan satunnaisesti heikkoa vastarintaa. Kenraaliluutnantti Katsura Taron vetäytyviä kiinalaisjoukkoja takaa-ajanut osasto saavutti 3. maaliskuuta Liaoyangin ja japanilaisten pääjoukko, johon kuuluivat kenraali Nozun komennossa olleet 3. ja 5. divisioona, saavutti 4. maaliskuuta Niuzhuangin.
Kahden tunnin tykistökeskityksen jälkeen Qing-dynastian joukot vetäytyivät Niuzhuangin muureilta lähes vastarinnatta paeten syvemmälle kaupunkiin. Kuitenkin paon pysähdyttyä kiinalaiset siirtyivät kaupunkitaisteluun pakottaen japanilaiset taistelemaan joka kadusta, mikä muuttui usein käsikähmäksi. Yön laskeuduttua taistelu keskeytyi, jolloin suuret joukot kiinalaisia läpäisi japanilaisten rintaman paeten maaseudulle ja jäljelle jääneet noin 600 miestä antautuivat. Kuten aiemmilla sotaretkilläkin japanilaiset saivat saaliikseen suuren määrän aseita ja tarvikkeita.
Kaupungin antaudutta kenraali Nogi Matesuken ja kenraaliluutnantti Yamaji Motoharun hyökkäsivät vallaten Niuzhuangin satamakaupunkia, jossa Qing-dynastina joukot yrittivät ryhmittyä uudelleen, suojanneet linnakkeet. Japanilaisjoukot aloittivat 6. maaliskuuta hyökkäyksen tavoitteena olleen Liao-joen takana olevan Tianzhuangtain tulittamisen tykistöllä.
Taistelun jälkeen

Yingkoun valtaaminen todellisuudessa ensimmäisen Kiinan-Japanin sodan päätöstä Aasian mantereella, vaikka keisarillisen Japanin armeija pyysi keisarilliselta yleisesikunnalta lupaa jatkaa edelleen Pekingiin tai Mukdeniin. Japanilaiset tekivät 24. maaliskuuta muutamalla tuhannella miehellä maihinnousun Shanghain pohjoispuolella oleviin Qig-dynastian linnakkeisiin Haichowissa. Linnakkeiden valtaus veisi japanilaiset vain viidenkymmenen mailin päähän strategisesti tärkeästä suuresta kanavasta, joka yhdisti Pekingin ja Nanjingin. Tämä aiheutti lisäpainetta Qing-dynastialle päättää neuvottelut sodan päättämiseksi samoin kuin Taiwanin lähistöllä olevien Pescadoressaarten valtaaminen maaliskuun lopulla. Shimonosekin sopimuksen aikaansaamiseksi 20. maaliskuuta aloitettu neuvottelut saatiin päätökseen 17. huhtikuuta, jolloiin Qing-dynastin joukot antautuivat päättäen sotatoimet.
Käännös suomeksi
Lazy Town

| LazyTown |
| --- | --- |
 Sarjan logo
Tyyli:  Lastenohjelma
Kestoaika:  23 min
Luoja(t):  Magnús Scheving
Pääosissa:  Julianna Rose Mauriello Chloe Lang Magnús Scheving Stefán Karl Stefánsson Guðmundur Þór Kárason Sarah Burgess Kobie Powell Jodi Eichelberger  David Matthew Feldman Julie Westwood
Alkuperämaa:   Islanti
Alkuperäiskieli:  englanti
Verkko:   Sjónvarpið  Nelonen    Disney Channel    Playhouse Disney
Esitetty:  16. elokuuta 2004 – 13. lokakuuta 2014
Jaksoja:  78
Aiheesta muualla
Virallinen sivusto
IMDb 
Lazy Town tai LazyTown (islanniksi Latibær) on islantilainen lastensarja, jossa on näyttelijöitä ja muuta tuotantoryhmää Islannista, Isosta-Britanniasta ja Yhdysvalloista. Sarjan on luonut Magnús Scheving, joka esittää myös itse sarjassa Sportacusta. Sarjassa Stephanieta esittää Julianna Rose Mauriello ja Robi Rähmää Stefán Karl Stefánsson. Ohjelma on dubattu yli 12 kielelle. Yksi jakso kestää 23 minuuttia ja kausia on 4.
Lähes koko Lazy Townin ulkoilmamaisema on toteutettu tietokonegrafiikkana. Magnus Scheving on tehnyt itse lähes kaikki Sportacuksen voltit ja temput. Julianna Rose Mauriello on Stephanien ääni englanninkielisessä versiossa, ja islanninkielisessä dubissa häntä ääninäyttelee Ólöf Kristína Þorsteinsdóttir.
Hahmot

Sportacus: Sportacus on tarinan supersankari, joka ei pysty olemaan liikkumatta hereillä ollessaan, vaikka yrittäisi. Sportacus ei tahdo pahaa kenellekään, ja hän onkin kaikkien ystävä.
Stephanie: Stephanie on liikuntaa harrastava tyttö, joka tulee kesälomalle Lazy Towniin Mauno-setänsä luo. Hän pitää liikkumisesta, ja turhautuu kovasti, kun hänen ystävänsä haluavat laiskotella. Hänellä on vaaleanpunaiset hiukset.
Robi Rähmä: Robi on ilkeä mies, joka haluaa, että Lazy Townissa laiskotellaan jatkuvasti, ja se olikin tapana, kunnes Stephanie tuli. Robissa on kuitenkin lapsellisiakin piirteitä, johon kuuluvat hienot valeasut. Ne tehoavatkin lapsiin erittäin hyvin. Robi vihaa Sportacusta ja tekee juonia häntä vastaan, mutta monesti epäonnistuu.
Ziggy: Ziggy on yksi Stephanien parhaista ystävistä, joka on laiska ja hajamielinen ja rakastaa karkkia. Hän on kuitenkin tarvittaessa sankarillinen.
Pixeli: Pixeli on nörtti, jonka kotona on tietokoneita. Hän on kuitenkin erittäin älykäs ja aina keksimässä uusia kojeita, jotka helpottavat muun muassa siivoamista. Suurin osa keksinnöistä menee silti tavalla tai toisella pieleen. Hän on agentti yhdessä jaksossa. Hän omistaa myös paljon pelejä.
Stigu: Stigu on erittäin omahyväinen ja itsekäs poika, joka luulee, että kaikki hänen näkemänsä on hänen. Hänen lempihuutonsa onkin "Se on minun!". Hän on itserakas ja ahne.
Trixie: Trixie on ilkikurinen tyttö, riitapukari, joka kuitenkin leikkii mielellään yhdessä muiden kanssa.
Pormestari Mauno Mielihyvä: Mauno-setä on Lazy Townin pormestari ja Stephanien setä.
Neiti Telle Töpinä: Telle on erittäin omahyväinen, kuten Stigu. Hän haluaa teettää työnsä Maunolla.
Pikku Sportacus: Hän esiintyy jaksossa 37. Häätääkseen Sportacuksen Lazy Townista Robi Rähmä kehittää lasersäteen, jolla voi muuttaa haluamaansa henkilöä nuoremmaksi. Robi käyttää sädettä Sportacukseen, joka nuorentuu 10-vuotiaaksi, mutta Stephanien ja Pixelin juonen avulla he saivat tämän takaisin normaaliksi.
Henki: Hänet on nähty Robi Rähmän kanssa jaksossa 48.
Ääninäyttelijät

| Alkuperäiset äänet | Suomalaiset äänet | Rooli |
| --- | --- | --- |
| Magnús Scheving | Peter Pihlström | Sportacus |
| Julianna Rose Mauriello | Annituuli Kasurinen | Stephanie |
| Chole Lang | Tiiamari Mikkola | Stephanie |
| Stefán Karl Stefánsson | Heikki Sankari | Robi Rähmä |
| Guðmundur Þór Kárason | Mika Nuojua | Ziggy |
| Jodi Eichelberger | Jon-Jon Geitel | Stigu |
| Kobie Powell | Samuel Harjanne | Pixeli |
| Kobie Powell | Petrus Kähkönen | Pixeli |
| Sarah Burgess | Jenni Sivonen | Trixie |
| David Matthew Feldman | Antti Pääkkönen | Pormestari Mauno Mielihyvä |
| Julie Westwood | Ulla Renko | Neiti Telle Töpinä |
| Julie Westwood | Katja Sirkiä | Neiti Telle Töpinä |
| Davíð Kristján Ólafsson | Henri Piispanen | Pikku Sportacus |
| Örn Arnarson | Kari Tamminen | Henki |
| Asgeir Helgi Magnusson | ? | Robotticus |
| Ólafur S.K. Þorvaldz | Heikki Sankari | Joulupukki |
| Joi Johannsson | Jon-Jon Geitel | Johnny SportsCandyseed |
| Björn Thors | Antti Pääkkönen | Sepi Rähmä |
| Snorri Engilbertsson | Petrus Kähkönen | Toppi Rähmä |
| Bergur Þór Ingólfsson | Bergur Þór Ingólfsson | Pöpi Rähmä |
Ääninäyttelijät > Suomenkielinen toteutus

| --- | --- |
Ohjaaja:: Annimari Metsävainio (kausi 1)
Kääntäjä:: Annimari Metsävainio (kausi 1)
Kääntäjä:: Mari Virtanen (kausi 2)
Dubbausstudio:: Werne (kausi 1) Dubberman (kausi 2)
Tuottaja:: Jaana Hovinen
Äänittäjä:: Magnus Axberg Markus Degerman Jani Ikonen
Tunnuslaulu:: Samuel Harjanne
Musiikki

Suosionsa ansiosta sarjan kappaleita ja musiikkia on tuotettu erilaisille ääniraidoille. Näitä albumeita on julkaistu monilla eri kielillä. Ensimmäisen albumin nimi oli LazyTown - The Album. Toinen albumi nimeltään LazyTown - The New Album julkaistiin 15. marraskuuta 2007.
Kappale "Bing Bang (Time to Dance)" julkaistiin musiikkisinglenä Isossa-Britanniassa, jossa se saavutti neljännen sijan Britannian singlelistalla 10. joulukuuta 2006.
Kolme sarjan laulua (You Are a Pirate, Cooking by the Book ja We Are Number One) nousivat erityiseen suosioon internetmeemeinä. We Are Number One -kappale nousi erityiseen suosioon samaan aikaan, kun Robi Rähmää esittänyt Stefánsson kävi läpi syöpähoitoja, minkä vuoksi sarjan fanit keräsivät 100 000 dollaria auttaakseen häntä.
Aiheesta muualla

LazyTownin virallinen kotisivu (englanniksi)[vanhentunut linkki]
Tampereen seudun ammattiopisto Tredu

| Tampereen seudun ammattiopisto Tredu |
| --- | --- |

Motto:  Kestävää ammatillista etumatkaa.
Perustettu:  2013
Rehtori:  Kirsi Viskari
Toimipaikat:  Tampere, Ylöjärvi, Nokia, Kangasala, Lempäälä, Orivesi, Virrat, Pirkkala
Opiskelijamäärä:  n. 17 000 yhteensä
Kotisivu:  http://www.tredu.fi
Sammonkadun toimipiste
TAO:n logo 2009-2013
TAO:n logo 2000-2009
Tampereen seudun ammattiopisto eli Tredu on ammattiopisto, joka perustettiin 1. tammikuuta 2013, kun Tampereen ammattiopisto ja Pirkanmaan koulutuskonserni yhdistyivät. Oppilaitoksessa opiskelee noin 7000 nuorta ja 10 000 aikuisopiskelijaa. Ammattiopistolla on kampuksia Tampereen lisäksi Ylöjärvellä, Kangasalla, Nokialla, Pirkkalassa, Lempäälässä, Orivedellä sekä Virroilla.
Historia

Pirkanmaan ammattiopisto (lyhenne PAO) oli Pirkanmaan koulutuskonserni-kuntayhtymän (PIRKO) alainen ammattioppilaitos, joka perustettiin vuonna 2007, kun Kangasalan ammattioppilaitos, Nokian ammattioppilaitos, Tampereen sosiaali- ja terveysalan opisto, Pirkanmaan Taitokeskus ja Pohjois-Pirkanmaan koulutusinstituutti yhdistyivät. Pirkanmaan ammattiopistolla oli yksiköitä kolmellatoista eri toimipisteellä, muun muassa Tampereella, Kangasalla, Ylöjärvellä ja Lempäälässä.
Tampereen ammattiopisto (engl. Tampere College, lyhenne TAO) perustettiin vuonna 2000 yhdistämällä joukko Tampereen seudun ammatillisia oppilaitoksia. Liitettyihin kouluihin kuuluivat 1800-luvun puolella perustettu Tampereen kauppaoppilaitos sekä 1900-luvun alkupuolelta asti toimineet Poikain ja Tyttöjen ammattikoulu, sairaanhoitajakoulu ja metsäkoulu. Koulussa opiskeli vuosittain 4500 nuorta. Lisäksi koulu järjesti aikuisille täydennyskoulutusta ja maahanmuuttajille valmistavaa koulutusta. TAOlla oli toimipisteitä Pirkankadulla, Metsätiellä, Santalahdessa, Sairaalankadulla, Sammonkadulla ja Hepolamminkadulla. TAO:n tunnuslause oli ”Juuret ja siivet”.
Koulutus

Tredussa voi kouluttautua ensimmäiseen ammattiin, opiskella uudelle alalle tai ponnistaa tulevaisuuden yrittäjäksi. Tredu tarjoaa myös satoja erilaisia kursseja useilla eri toimipisteillä.  Tredussa on jatkuvassa haussa vuosittain tarjolla paljon erilaisia perus-, ammatti- ja erikoisammattitutkintoja, sekä tutkintoja pienempiä opintokokonaisuuksia, ns. osatutkintoja tai tutkinnon osia. Hakeutuminen on mahdollista ympäri vuoden ja koulutustarjonta vaihtelee pitkin vuotta sen mukaan, millä aloilla on vapaita opiskelupaikkoja.
Tredun koulutustarjonta kattaa:
29 perustutkintoa
21 ammattitutkintoa]
11 erikoisammattitutkintoa]
Oppisopimuskoulutusta kaikkiin ammatillisiin tutkintoihin
Yrityksille ja työelämälle suunnattuja koulutuksia
Esimies- ja johtamiskoulutuksia
Tutkintokoulutukseen valmentavaa koulutusta (TUVA)
Kansainvälisiä opintopolkuja ja englanninkielisiä koulutuksia
Maahanmuuttajakoulutusta]
Tredussa voi myös suorittaa korkeakouluopintoja osana ammatillista tutkintoa. Suoritettavien korkeakouluopintojen tulee täydentää ammatillista tutkintoa tai tukea jatko-opintoihin hakeutumista. Kokonaiset väyläopinnot ovat valmiiksi suunniteltu paketti korkeakouluopinnoista. Opiskelija suorittaa alakohtaisesti joko noin puolen vuoden tai vuoden korkeakouluopinnot ammatillisten opintojensa aikana. Näin opiskelija saa lyhennettyä tulevia korkeakouluopintojaan. Suorittamalla väyläopinnot saa lisäksi mahdollisuuden hakeutua alan korkeakouluopintoihin erillishaun kautta.
Palvelut asiakkaille

Tredun opiskelijoiden opinnoissa syntyy tuotteita ja palveluita, joita asiakkaat voivat ostaa valmiina Tredun myymälöistä eri kampuksilla. Tuotteita voi myös tilata etukäteen juuri sellaisena kuin asiakas haluaa. Tredu-kauppa toimii Santalahdentien kampuksella ja tuotteita voi ostaa niin myymälästä, kuin myös verkkokaupasta.
Palvelut asiakkaille > Leivonnaiset ja elintarvikkeet

Erilaisia leivonnaisia, tuoreita leipiä ja täytekakkuja sekä elintarvikkeita voi ostaa Kangasalan ja Hervannan kampuksilta. Kangasalan kampuksen Kahvila-myymälä Saarekkeen valikoimissa on runsas valikoima konditoriaopiskelijoiden loihtimia leivonnaisia sekä elintarvikkeita. Hervannan kampuksen Tredun Herkusta löytyy opiskelijoiden valmistamia herkullisia makkaroita, vaihtelevan tarjonnan elintarvikkeita sekä leivonnaisia.
Palvelut asiakkaille > Autohuolto

Autohuoltoa tarjotaan opiskelijatyönä useilla Tredun kampuksilla: Ajokinkujalla (Tampere), Orivedellä, Virroilla ja Ylöjärven Pallotiellä. Opiskelijatyönä toteutetaan mm. ilmastointihuollot, iskunvaimentimien vaihdot, jarruhuollot ja testaukset, katsastustarkastukset ja katsastuksessa käyttö, kolarivauriokorjaukset ja maalaukset, kytkimien korjaukset ja rengastyöt.
Palvelut asiakkaille > Media-alan tuotteet ja palvelut

Media-alan opiskelijat toteuttavat erilaisia asiakastöitä Hepolamminkadun ja Mediapoliksen kampuksilla. Palveluihin kuuluu mm. graafiset työt, videotuotannot, verkkotuotannot, painotuotteet.
Palvelut asiakkaille > Rakentaminen

Opiskelijatyönä voidaan rakentaa mm. leikkimökit, jätekatokset ja pihavajat. Lisäksi opiskelijat tekevät myös esim. laatoitustöitä, huoneistoremontteja ja perustuksia. Hepolamminkadun kampuksella toteutetaan myös rakennusten ja rakennusosien remonttimaalauksia sekä esimerkiksi kalusteiden, ovien ja ikkunanpuitteiden maalauskunnostuksia. Nokian toimipisteen erityisosaamista ovat viherrakennustyöt sekä puiden leikkaukset.
Palvelut asiakkaille > Ompelimo Oppitikki

Oppitikki palvelee asiakkaita erilaisten asujen valmistuksessa sekä pienten sarjatöiden muodossa. Oppitikissä on mahdollista teettää korjauksia vaatteisiin. Oppitikkiin voi tarjota myös projektitöitä, esim. pieniä puvustuksia mahdollisuuksien mukaan.
Palvelut asiakkaille > Nuohous

Tredussa koulutetaan nuohousalan rautaisia ammattilaisia, joten Tredu tarjoaakin nuohoojaopiskelijoiden tekemää tulisijojen ja savuhormien nuohousta Tampereen kaupunkiseudun alueella. Kohteet voivat olla omakotitaloja, joissa on mahdollisesti useampi tulisija (takka, hella, kamina, leivinuuni, saunan kiuas tms), myös pelletti- ja öljylämmityskattilat kiinnostavat työkohteina.
Palvelut asiakkaille > Konepajatuotteet

Kone- ja tuotantotekniikan opiskelijat voivat toteuttaa piskelijatyönä pienimuotoisia koneistus- sekä levy- ja hitsaustöitä Tampereella Hepolamminkadun, Nokialla Kankaantaankadun ja Ylöjärvellä Pallotien kampuksilla. Työt tehdään asiakkaiden toimittamien piirustusten mukaan joko asiakkaan toimittamasta tai oppilaitoksen kautta hankitusta materiaalista.
Palvelut asiakkaille > Korut ja pienesineet

Koru- ja pienesinevalmistuksen artesaaniopiskelijat valmistavat koruja ja pieniä esineitä hopeasta, pronssista, kuparista, messingistä ja teräksestä. Opiskelijat tekevät myös tilaus- ja korjaustöitä. Opiskelijatöiden valikoimaan kuuluu mm. kivenistutuksia, helmien punontaa, ketjuja ja perinteistä emalointia. Mahdollisuuksien mukaan voidaan tehdä myös tasokaiverruksia, esim. nimikyltit tai muistolaatat.
Palvelut asiakkaille > Teollinen pintakäsittely

Opiskelijatyönä voidaan tehdä teollista pintakäsittelyä sisältäen pohjatyöt, ruisku- ja jauhemaalausta, korroosiokäsittelyä pienille sekä isoille kappaleille Tampereella Hepolamminkadun kampuksella. Käsiteltävä materiaali voi olla metallia, muovia tai puuta.
Aiheesta muualla

Oppilaitoksen sivusto
Tredun verkkokauppa
koulutustarjonta
Yleiskäsitteistä: stoalaisia vastaan

| Yleiskäsitteistä: stoalaisia vastaan> Περὶ τῶν κοινῶν έννοιῶν πρὸς τοῦς Στωικοῦς.Alkuperäisteos |
| --- | --- |
Kirjailija:  Plutarkhos
Kieli:  muinaiskreikka
Genre:  filosofia
Julkaistu:  n. 100
Sarja: Moralia
Löydä lisää kirjojaKirjallisuuden teemasivulta
Yleiskäsitteistä: stoalaisia vastaan (m.kreik. Περὶ τῶν κοινῶν έννοιῶν πρὸς τοῦς Στωικοῦς, Peri tōn koinōn ennoiōn pros tūs Stoikūs; lat. De communibus notitiis adversus Stoicos) on Plutarkhoksen Moralia-kokoelmaan (kirja XIII, 74) kuuluva tutkielma, joka arvostelee stoalaista filosofiaa.
Plutarkhoksen teos on muodoltaan dialogi, joka käsittää 50 lukua. Teos on säilynyt nykyaikaan kahdessa keskiaikaisessa käsikirjoituksessa.
Dialogissa keskustelevat Diadumenos ja Lamprias (joissain tekstilaitoksissa jälkimmäisen paikalla on vain tuntemattomaksi jäävä "kumppani"). Lamprias sanoo tulleensa Diadumenoksen luokse stoalaisten hänessä aiheuttaman levottomuuden vuoksi. Stoalaiset olivat pyrkineet kumoamaan akatemialaisten yleiskäsityksiä koskevat ajatukset; heidän mukaansa jumalallinen kaitselmus lähetti Khrysippoksen kumoamaan akatemialaisen Arkesilaoksen opit, jotka oli suunnattu jokapäiväistä kokemusta vastaan. Dialogi pyrkii esittämään, että Khrysippos itse asiassa esittää yleisten käsitysten ja arkijärjen vastaisia väitteitä, vaikka stoalaiset väittävät heidän oppinsa olevan lähtöisin niistä ja sen olevan ainoana luonnon mukainen.
Plutarkhos arvosteli stoalaisten näkemyksiä myös useissa muissa teoksissaan. Jo nimeltäänkin stoalaisia vastaan olivat suunnatut tutkielmat Stoalaisilla on järjenvastaisempia väitteitä kuin runoilijoilla ja Stoalaisten ristiriitaisuuksista.
Kirjallisuutta

Plutarch: Stoic Essays. Teoksessa Plutarch: Moralia.  (Volume XIII. Part 2. Loeb Classical Library 470)  Cambridge, MA:  Harvard University Press.  Kreikankielinen alkuteksti ja englanninkielinen käännös.
Aiheesta muualla

Plutarch: On Common Conceptions, against the Stoics Plutarch's Morals. Internet Archive (englanniksi)
Hengellisiä lauluja ja virsiä

| Hengellisiä lauluja ja virsiä |
| --- | --- |
Kieli:  suomi
Genre:  hengellinen laulukokoelma
Kustantaja:  Suomen Lähetysseura
Julkaistu:  1900–1905
Löydä lisää kirjojaKirjallisuuden teemasivulta
Hengellisiä lauluja ja virsiä on Suomen Lähetysseuran julkaisema hengellisten laulujen kokoelma. Sen ensimmäinen laitos ilmestyi kolmena vihkona 1900–1905. Sitä on käytetty Suomen evankelis-luterilaisen kirkon toiminnassa Virsikirjan ohella.